มีเพศสัมพันธ์แบบไม่ใส่ถุงยาง แต่เอาออกมาหลั่งข้างนอก ปกติประจำเดือนจะมาช่วงสิ้นเดือน-ต้นเดือน เหมือนจะใกล้วันที่ประจำเดือนใกล้จะมา จะท้องมั้ยคะ แล้วถ้าเกิดเคสแบบนี้ ถ้าทานยาคุมฉุกเฉินจะช่วยได้มากน้อยแค่ไหนคะ
สวัสดีค่ะ การมีเพศสัมพันธ์ โดยใช้วิธีการหลั่งนอกนั้น ถือว่ามีประสิทธิภาพในกาปร้องกันการตั้งครรภ์ต่ำ โดยจะมีโอกาสตั้งครรภ์ได้ประมาณ 4%-22% ซึ่งอาจต้องพิจารณาทานยาคุมฉุกเฉินป้องกันไว้ โดยต้องทานภายในไม่เกิน 72 ชั่วโมง หากยิ่งทานได้เร็วเท่าไหร่ ประสิทธิภาพก็ยิ่งดีเท่านั้น (แต่ก็ป้องกันไม่ได้ 100%) แต่หากผ่านมาเกิน 72 ชั่วโมงแล้ว ยาก็จะไม่สามารถช่วยป้องกันการตั้งครรภ์ได้แล้วค่ะและหากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ไม่ควรใช้ยาคุมฉุกเฉินบ่อยๆ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ ค่ะ โดยจะช่วยป้องกันการตั้งครรภ์ได้ประมาณ 58%-95% ค่ะ